ओडिशा के ग्रामीण इलाकों में रहने वाले परिवार आमतौर पर पीने के पानी तक पहुंचने के लिए सबसे लम्बी औसत दूरी तय करते हैं। ये लगभग एक घंटे तक चलने के बाद पानी तक पहुंचते हैं। इसके अतिरिक्त अपनी बारी के लिए भी इन्हें काफी इंतजार करना होता है। पानी भरने के बाद इनकी बाल्टियां 20 किलोग्राम तक वजनी हो जाती हैं। ओडिशा में शहरी इलाकों में भी स्थिति अच्छी नहीं है। यहां 20 फीसदी परिवार पानी तक पहुंचने के लिए आधे घंटे तक चलते हैं।